钦定古今图书集成/理学汇编/字学典/第147卷 > 《徐炬明事物原始》 > 《毛锥行》程嘉燧
## 钦定古今图书集成/理学汇编/字学典/第147卷 > 《徐炬明事物原始》 > 《毛锥行》程嘉燧

茅生轻舟如画阁，自嫌浮家不得泊。我栖一楼如冻
蝇，跬步出游还不能。安得逐子东西去，载酒千斛长
如渑。买断乌程与顾渚，松醪松风泻花乳。兴酣贳我
千兔毫，乱扫谿藤落风雨。随手翻澜乞与人，自豪快
意无所取。茅生叩门肝胆露，知我平生重毫素。只今
十指如悬槌，生花吐颖将何为。床头大剑且无用，愧
尔徒赠双毛锥。